**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Социальнöй тöдчанлуна литература бöрйöм кузя экспертнöй сöвет йылысь» Коми Республикаса Правительстволöн 2009 во июль 20 лунся 214 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны **«**Социальнöй тöдчанлуна литература бöрйöм кузя экспертнöй сöвет йылысь» Коми Республикаса Правительстволöн 2009 во июль 20 лунся 214 №-а шуöмö татшöм вежсьöмъяс содтöдын индöм лыддьöг серти.

2. Тайö шуöмыс вынсялö сiйöс кырымалан лунсянь.

Коми Республикаса Юралысь В.Торлопов

Сыктывкар

2009 вося ноябр 16 лун

335 №

Коми Республикаса Правительстволöн

2009 во ноябр 16 лунся 335 №-а шуöм дорö

СОДТÖД

**«**Социальнöй тöдчанлуна литература бöрйöм кузя экспертнöй сöвет йылысь» Коми Республикаса Правительстволöн 2009 во июль 20 лунся 214 №-а

шуöмö пыртöм

**ВЕЖСЬÖМЪЯС**

«Социальнöй тöдчанлуна литература бöрйöм кузя экспертнöй сöвет йылысь» Коми Республикаса Правительстволöн 2009 во июль 20 лунся 214 №-а шуöмын:

1) Социальнöй тöдчанлуна литература бöрйöм кузя экспертнöй сöвет йылысь положениеын, мый вынсьöдöма шуöмöн (2 №-а содтöд):

7 пунктса нёльöд абзац гижны тадзи:

«Сöветса решениеяс оформитöны сёрнигижöдъясöн, кутшöмъясöс кырымалöны веськöдлысь да секретар заседание нуöдан лун бöрын 3 уджалан лун чöжöн.

Сёрнигижöд копияяс мöдöдöны Сöветö став пырысьлы сiйöс кырымалöм бöрын 5 уджалан лун чöжöн.»;

2) Социальнöй тöдчанлуна литературалысь творческöй проектъяс конкурс серти бöръян пöрадокын (3 №-а содтöд):

а) 6 пунктö содтыны татшöм абзац:

«Конкурс серти бöрйöмсö нуöдан пöрадок йылысь юöрсö да сыын участвуйтан условиеяссö йöзöдöны Коми Республикаса официальнöй Öтуввез-порталын öнiя вося февраль 1 лунöдз.»;

б) 7 пунктын:

медводдза абзац гижны тадзи:

«7. Конкурс серти бöрйöмын участвуйтöм вылö заявкаяс примитöмсö дугöдан лунсянь 60 календарнöй лун чöжöн Сöвет видлалö заявкаяссö да на дорö сетöм документъяссö, кутшöмъясöс индöма тайö Пöрадокса 6 пунктын.»;

содтыны татшöм выль мöд абзац:

«Заявкаяссö видлалан кадколаст помасьöм бöрын 5 уджалан лунöн Сöвет сетö решение, мый серти вöчöны социальнöй тöдчанлуна литература лыддьöг сiйöс йöзöдöм вылö план лöсьöдöм могысь. Социальнöй тöдчанлуна литература лыддьöг лöсьöдiгöн Сöвет мыджсьö тайö Пöрадокса 3 да 4 пунктъясса положениеяс вылö.»;

мöд абзац лыддьыны коймöдöн, кöнi «юöртöны» кыв водзö содтыны «гижöмöн» кыв;

в) 8 пункт гижны тадзи:

«8. Социальнöй тöдчанлуна литература лыддьöг Сöветса заседаниелысь сёрнигижöд кырымалöм бöрын куим лунся кадколастö мöдöдöны Коми Республикаса печать да юöр сетан агентствоö (водзö – Агентство) социальнöй тöдчанлуна литература йöзöдан план лöсьöдöм вылö.

Социальнöй тöдчанлуна литература йöзöдан план вынсьöдсьö Агентстволöн тшöктöдöн социальнöй тöдчанлуна литература лыддьöг воан лун бöрын вит уджалан лунöн да индöм план вынсьöдан лунö йöзöдсьö Коми Республикаса официальнöй Öтуввез-порталын.».

Исакова 2 466 пас